EkBass/fiwiki-20250220-pages-articles huggingface dataset:
Gennadi Strekalov

Gennadi Strekalov (; 26. lokakuuta 1940 – 25. joulukuuta 2004 Moskova) oli venäläinen kosmonautti. == Tausta == Gennadi Strekalov syntyi vuonna 1940 Moskovan lähellä. Hän valmistui insinööriksi vuonna 1965 Bauman-instituutista. Strekalov toimi Energia-yhtiössä valmistumisestaan asti. Hän osallistui myös Neuvostoliiton tiedeakatemian tieteellisten avaruuslentojen suunnitteluun. Vuonna 1974 hän aloitti kouluttautumisen kosmonautiksi. Hän lensi vuonna 1980 Sojuz T-3-lennolla, jolloin kokeiltiin telakoitumista Saljut 6-avaruusasemaan. Vuonna 1983 hän lensi Sojuz T-6-aluksella. Hän lensi vuonna 1984 Saljut 7-asemalle. Vuonna 1990 hän lensi Sojuz TM-10-lennolla Mir-avaruusasemalle. 1994 hän lensi Sojuz TM-21-lennolla. Hän kuoli syöpään Moskovassa vuonna 2004. == Lähteet == == Aiheesta muualla == * Source Luokka:Neuvostoliittolaiset avaruuslentäjät Luokka:Vuonna 1940 syntyneet Luokka:Vuonna 2004 kuolleet
Vladimir Dežurov

Vladimir Dežurov (; s. 30. heinäkuuta 1962) on venäläinen kosmonautti. Dežurov syntyi Javasissa, Mordvassa, Neuvostoliitossa. Hän valmistui sotilaslentäjäksi harkovalaisesta sotilasakatemiasta vuonna 1983. Vuonna 1987 hänet valittiin kosmonauttikoulutukseen, joka kesti vuoteen 1989. Vuonna 1995 Dežurov lensi Sojuz TM-21 -aluksella ISS-avaruusasemalle, jossa hän toimi 115 päivän ajan. ==Aiheesta muualla== *NASA Information on Vladimir Dezhurov Luokka:Venäläiset avaruuslentäjät Luokka:Vuonna 1962 syntyneet Luokka:Elävät henkilöt
Kari Palmén

Kari Olle Palmén (s. 10. maaliskuuta 1946 Hamina) on suomalainen entinen pituushyppääjä. Helsingin Kisa-Veikkoja edustanut Palmén voitti pituuden SM- kultaa vuonna 1970 sekä SM-pronssia vuosina 1967, 1969 ja 1974. Hän voitti myös viestikultaa 4 × 100 metrin viestissä vuosina 1967,1968 ja 1969. Sisähallin SM-kisoissa Palmén voitti 60 metrin juoksun 1968 ja pituuden 1968, 1971 ja 1974. Palménin ennätys pituudessa oli Flagstaffissa, Arizonassa toukokuussa 1969 hypätty 788. == Lähteet == == Aiheesta muualla == * Luokka:Suomalaiset pituushyppääjät Luokka:Vuonna 1946 syntyneet Luokka:Elävät henkilöt
Aleksandr Serebrov

Aleksandr Aleksandrovitš Serebrov (, s. 15. helmikuuta 1944 Moskova, Neuvostoliitto – 12. marraskuuta 2013 Moskova, Venäjä) oli kosmonautti. Aleksandr Serebrov valmistui insinööriksi Moskovan fysiikan ja teknologian instituutista vuonna 1967. Hänet valittiin kosmonauttikoulutukseen vuonna 1978. Hän lensi Sojuz T-7-, Sojuz T-8-, Sojuz TM-8- ja Sojuz TM-17 -lennoilla. Hän siirtyi eläkkeelle 10. toukokuuta 1995. ==Lähteet== Luokka:Neuvostoliittolaiset avaruuslentäjät Luokka:Venäläiset avaruuslentäjät Luokka:Moskovan fysiikan ja teknologian instituutin professorit Luokka:Neuvostoliiton sankarit Luokka:Vuonna 1944 syntyneet Luokka:Vuonna 2013 kuolleet
Hultsfred

Hultsfred on samannimisen Hultsfredin kunnan keskustaajama. Se sijaitsee Kalmarin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 5 143 asukasta. Hultsfred oli 1970-luvun alun kuntauudistukseen asti kauppala. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kauppalat *
Nasdaq (yritys)

Nasdaq, Inc. (aiemmin NASDAQ OMX Group, Inc.) on yhdysvaltalainen pörssiyhtiö, joka omistaa ja operoi NASDAQ-pörssiä ja useita eurooppalaisia pörssejä Pohjoismaissa ja Baltiassa. Nasdaq, Inc. on pörssien markkina-arvoltaan maailman toiseksi suurin pörssitoimintaa harjoittava yhtiö. ==Historia== NASDAQ aloitti toimintansa Yhdysvalloissa 8. helmikuuta 1971 maailman ensimmäisenä elektronisesti toimivana arvopaperipörssinä. === Lontoon pörssin ostoyritys === Australialainen Macquarie Bank teki joulukuussa 2005 yhteensä 2,2 miljardin euron ostotarjouksen Lontoon pörssistä (LSE), jonka Lontoon pörssi torjui sanoen sitä täysin riittämättömäksi. Maaliskuussa 2006 Lontoon pörssi sai puolestaan 3,5 miljardin euron ostotarjouksen Nasdaqilta, ja myöhemmin marraskuussa 2006 yhtiö korotti tarjoustaan noin neljään miljardiin euroon. Lontoon pörssi torjui molemmat tarjoukset. Nasdaq omisti Lontoon pörssistä noin kolmanneksen. Se nosti omistustaan ostoyritysten aikana 25 prosentista 29 prosenttiin. Kahden epäonnistuneen ostoyrityksen jälkeen Nasdaq myi vuoden 2007 aikana koko omistuksensa Lontoon pörssistä. === OMX-kauppa === Nasdaq sopi toukokuussa 2007 ruotsalais-suomalaisen pörssiyhtiön OMX:n ostosta 2,8 miljardilla eurolla. Sopimus astui täysin voimaan 27. helmikuuta 2008. Yrityskaupan myötä syntyneellä NASDAQ OMX Groupilla oli lähes kymmenen prosentin osuus maailman osakekaupoista, ja siitä tuli maailman kolmanneksi suurin pörssiyhtiö. Vuodesta 2014 lähtien NASDAQ OMX Group on tunnettu nimellä Nasdaq, Inc. WFE:n tammikuun 2016 pörssivertailussa NASDAQ oli maailman toiseksi suurin pörssi pörssiin listattujen yritysten markkina-arvon perusteella (6 734 mrd USD). Konserniin kuuluva NASDAQ OMX Nordic Exchange oli tuntuvasti pienempi toimija (tammikuussa 2016 listattujen yritysten markkina- arvo 1 192 mrd. USD), joten Nasdaq-konsernin sijoitus jäi maailmassa toiseksi suurimmaksi. Markkina-arvoltaan selvästi suurin arvopaperipörssi oli New Yorkin pörssi (NYSE, yhtiöiden markkina-arvo 16 813 mrd. USD), joka on osa konserniyhtiö Intercontinental Exchangen (ICE) hallitsemia pörssiomistuksia. ==Lähteet== ==Aiheesta muualla== * Nasdaq * Nasdaqin sijoittajasivut *
Pekka Suvitie

Pekka Johannes Suvitie (s. 28. kesäkuuta 1952 Nousiainen) on suomalainen yleisurheilija. Hän voitti aikuisten SM-mitaleja 1970-luvulla pituudessa, kolmiloikassa ja kymmenottelussa. Alunperin Pekka Suvitie oli kymmenottelija, jossa hän voitti ensimmäisen Suomen mestaruutensa vuonna 1972. Seuraavana vuonna Suvitie saavutti kymmenottelussa SM-hopeaa Heikki Kyösolan ottaessa niukan voiton Suvitiestä. Samanaikaiset opinnot Turun yliopiston oikeustieteellisessä pakottivat rajaamaan ajankäyttöä yleisurheilun, ja näin pituushypystä tuli päälaji. Siinä hän otti Suomen mestaruuden vuoden 1974 Kalevan kisoissa tiukassa taistelussa Tapani Taavitsaisen kanssa heidän päätyessä samaan tulokseen 779 cm Suvivuon toisen hypyn ollessa parempi. Vuonna 1975 hän palasi kymmenotteluun ottaen toisen Suomen mestaruutensa uudella SE-tuloksella 7 829 kovien kilpakumppanien Heikki Leppäsen ja Johannes Lahden sijoittuessa muille mitaleille. Saman vuoden syksyllä käydyissä moniottelijoiden Eurooppa cup -kilpailussa Suviovuo sijoittui parhaana suomalaisena viidenneksi. Olympiavuoteen 1976 Suvitie panosti keskittymällä enemmän heikompiin kymmenottelulajeihinsa eli 400 ja 1 500 metrin juoksuihin. Tämä ei kuitenlkaan tuottanut tulosta, jonka vuoksi panostus yleisurheiluun ei ollut enää sen jälkeen yhtä intensiivistä kuin aiemmin. Pekka Suvitie valmistui oikeustieteellisestä vuonna 1979. Hän kilpaili vielä pituudessa, jossa saavutti SM-pronssia vuonna 1978 ja SM-kultaa vuonna 1979 ja samana vuonna myös kolmiloikan SM-hopeaa. Hän saavutti vuonna 1978 Kansainvälisen työläisurheilukomitean (CSIT) mestaruuskisoissa pituushyppykultaa. Vuodesta 1981 jälkeen Suvitie edusti Raision Urheilijoita. Suvitie ei lakimieheksi valmistumisensa jälkeen kuitenkaan toiminut alalla. Hän toimi urheilu-uransa jälkeen 1980-luvulla yövartijana ja paikallislehden toimittajana. Sen jälkeen hän toimi parikymmentä vuotta rakennuksilla uudistalojen sisustuksien tekijänä. Eläkkeelle hän jäi vuonna 2015. Pekka Suvitie osallistui poliittiseen toimintaan SKDL:n edustajana. Hän toimi 1980-luvulla Turun kaupunginvaltuutettuna<ref name="urheilulehti/> ja oli kansanedustajaehdokkaana myös useammissa 1980-luvun eduskuntavaaleissa. == Lähteet == Luokka:Suomalaiset kolmiloikkaajat Luokka:Suomalaiset pituushyppääjät Luokka:Suomalaiset yleisurheilun moniottelijat Luokka:Suomalaiset juristit Luokka:Turun kaupunginvaltuutetut Luokka:Suomalaiset toimittajat Luokka:SKDL:ssä vaikuttaneet henkilöt Luokka:Vuonna 1952 syntyneet Luokka:Elävät henkilöt
Nelson Mandela Bay Stadium

Nelson Mandela Bay Stadium on jalkapallostadion Port Elizabethin kaupungissa Etelä-Afrikassa. Se oli yksi 2010 jalkapallon maailmanmestaruuskilpailujen pelipaikoista. == Lähteet == == Aiheesta muualla == *Stadionin viralliset sivut *Uusien stadionien esittely Luokka:Etelä-Afrikan jalkapallostadionit
FS Béarn (1920)

Béarn oli Ranskan laivaston ensimmäinen varsinainen lentotukialus. == Taustaa == Ranskan laivaston pyrkimys ensi kerran operoida maakoneilla sotalaivalta oli, kun 700 tonnin sluupi Bapaumelle asennettiin lentokansi Nieuport 17 -hävittäjiä varten. Kaksi vuotta myöhemmin Ranskan laivastolle annettiin lupa tilata ensimmäinen täydellä lentokannella varustettu alus.Chesneau 1998, s. 63. Kuten kaikki ensimmäiset lentokannella varustetut alukset Béarnin suunnittelun pohjana oli raskas sotalaiva. Ranskan laivastolle oli tilattu neljä Normandie-luokan taistelulaivaa vuoden 1913 laivasto-ohjelmassa ja viides Béarn vuoden 1914 laivasto-ohjelmassa. Alus tilattiin marraskuussa 1913, mutta ensimmäisen maailmansodan alkaessa kaikkien rakentaminen keskeytettiin materiaalien ja työvoiman käyttämiseksi tehokkaammin sodan edistämiseen. Alukset kuitenkin säilyivät, vaikka niistä oli poistettu osia, sodan loppuun saakka.Chesneau 1998, s. 63–64. Alusten kohtalosta esitettiin lukuisia ehdotuksia, mutta ne olivat vanhentuneita ja epätaloudellista alustyyppiä ja niiden kohtaloksi lopulta muodostui Washingtonin laivastosopimus. Béarn kuitenkin päätettiin vuonna 1922 muuttaa lentotukialukseksi brittiläisen esimerkin mukaisesti, ja sen muutostyöt aloitettiin elokuussa 1923.Chesneau 1998, s. 64. == Palvelus == Ennen toista maailmansotaa alus oli heikosti varustettujen laivastonilmavoimien koulutusaluksena ja lentokoneiden kuljetusaluksena. Toisen maailmansodan alussa Yhdysvalloista tullessaan alus pysähtyi kesäkuussa 1940 Yhdysvaltain vaatimuksesta Martiniqueen, jotta aluksen lastina olleet lentokoneet eivät joutuisi saksalaisten käsiin. Alus pysyi Länsi-Intiassa Yhdysvalloissa vuosina 1943–1944 tehtyyn huoltoonsa saakka, minkä jälkeen alus palasi kuljetustehtäväänsä.Chesneau 1998, s. 65. Alus jatkoi kuljetustukilaivana vielä sodan päätyttyä Ranskan pyrkiessä säilyttämään siirtomaansa Indokiinassa. Aluksen aseet poistettiin vuonna 1948 ja siirrettiin koululaivaksi ja edelleen sukellusveneiden emälaivaksi. Alus poistettiin palveluksesta marraskuussa 1966 ja romutettiin seuraavana vuonna. == Lähteet == * * * * * === Viitteet === == Aiheesta muualla == Luokka:Normandie-luokan taistelulaivat Luokka:Ranskan laivaston lentotukialukset Luokka:Ranskalaiset toisen maailmansodan lentotukialukset Luokka:Forges et Chantiers de la Méditerranée
Lompolo

Lompolo tai lompalo tarkoittaa järvimäistä suvantoa joen varrella. Lompolo- sanaa käytetään Peräpohjolan murteissa. Lompolo on lainattu suomeen (pohjois)saamen luobbal-sanasta, joka tarkoittaa samaa, mutta on suomen kielen lampi-sanan etymologinen vastine. == Lähteet == == Aiheesta muualla == * Kielten ihmeellinen maailma: Kuljemme jängillä ja vaaroilla Luokka:Potamologia Luokka:Geomorfologia
Gourmet Club

Gourmet Club on Juha Wuolijoen ohjaama suomalainen TV-elokuva, joka sai ensi- iltansa TV1:n Kotikatsomo-sarjassa 29. marraskuuta 2004. Elokuva voitti parhaan TV-elokuvan Venla-palkinnon vuonna 2004. Elokuva julkaistiin DVD:llä 13. huhtikuuta 2005. == Juoni == Gourmet Club on eksklusiivinen kerho, jonka jäsenet kokoontuvat kahden viikon välein illalliselle. Jokaisella kerralla yksi kerhon jäsenistä tuo muille jäsenille tuntemattoman raaka-aineen, josta Chef Orsino Mangiacavallo (Michael Badalucco) valmistaa aterian. Jäsenet yrittävät arvata, mikä raaka-aine on kyseessä. Oikein tiennyt voittaa ennen ruokailua asetetut panokset itselleen. Mikäli kukaan jäsenistä ei arvaa oikein, saa raaka-aineen tuoja rahat itselleen. Yksi kerhon jäsenistä, Paavo Ylönen (Hannu-Pekka Björkman), kärsii rahaongelmista lainajärjestelyidensä takia. Hän kuitenkin keksii raaka-aineen, jota kukaan jäsenistä ei ikinä arvaisi. == Rooleissa == == Lähteet == Luokka:Vuoden 2004 suomalaiset elokuvat Luokka:Suomalaiset komediaelokuvat Luokka:Juha Wuolijoen ohjaamat elokuvat
Högsby

Högsby on samannimisen Högsbyn kunnan keskustaajama. Se sijaitsee Kalmarin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 1 881 asukasta. ==Väestönkehitys== ==Lähteet== Luokka:Ruotsin kuntien keskustaajamat *
Peggy Dow

Peggy Dow (s. 18. maaliskuuta 1928) on yhdysvaltalainen näyttelijä. == Filmografia == * Kuoleman portaat (Woman in Hiding, 1949) * Undertow (1949) * Kaappaus alamaailmassa (Shakedown, 1950) * Kaupungin nukkuessa (The Sleeping City, 1950) * Ystäväni Harvey (Harvey, 1950) * Kirkas voitto (Bright Victory, 1951) * Reunion in Reno (1951) * Haluan sinut (I Want You, 1951) * Uskomatonta, mutta totta (You Never Can Tell, 1951) == Lähteet == * *Peggy Dow Filmography . Fandango. Luokka:Yhdysvaltalaiset näyttelijät Luokka:Vuonna 1928 syntyneet Luokka:Elävät henkilöt
Peter Mokaba Stadium

Peter Mokaba Stadium on Polokwanen kaupungissa Etelä-Afrikassa oleva jalkapallostadion. Se on yksi 2010 jalkapallon maailmanmestaruuskilpailujen pelipaikoista. Stadion valmistui vuonna 2010. Se sijaitsee 1 310 metrin korkeudessa merenpinnasta. ==Maailmanmestaruuskilpailut 2010== Päiväys Aika (UTC+2) Kotijoukkue Tulos Vierasoukkue Kierros Katsojaluku 2010-06-13 13.30 0–1 Lohko C 30,325 2010-06-17 20.30 0–2 Lohko A 35,370 2010-06-22 20.30 0–2 Lohko B 38,891 2010-06-24 16.00 0–0 Lohko F 34,850 ==Lähteet== ===Viitteet=== == Aiheesta muualla == *Stadionin esittely FIFA:n sivustolla *Uusien stadionien esittely Luokka:Etelä-Afrikan jalkapallostadionit
Mbombela Stadium

Mbombela Stadium Nelspruitin kaupungissa Etelä-Afrikassa oleva jalkapallostadion. Se on yksi 2010 jalkapallon maailmanmestaruuskilpailujen pelipaikoista. Se sijaitsee 660 metrin korkeudessa merenpinnasta. Stadionilla tullaan harrastamaan myös yleisurheilua sekä krikettiä. == Lähteet == == Aiheesta muualla == *Uusien stadionien esittely Luokka:Etelä-Afrikan jalkapallostadionit
Royal Bafokeng Stadium

Royal Bafoken Stadium on stadion Rustenburgin kaupungissa Etelä-Afrikassa. Se on rugby unionin ja jalkapallon käytössä. Stadionilla pelattiin myös jalkapallon Maanosaliittojen cupin otteluita vuonna 2009 ja jalkapallon maailmanmestaruuskilpailun otteluita vuonna 2010. Stadion sijaitsee 1500 metrin korkeudessa merenpinnasta. == Lähteet == == Aiheesta muualla == *Uusien stadionien esittely Luokka:Etelä-Afrikan jalkapallostadionit
Henrik Broman

Henrik Broman (s. 5. kesäkuuta 1961) on suomalainen entinen kymmenottelija. Seuratasolla Ekenäs Idrottsföreningia edustanut Broman voitti kymmenottelun SM-kultaa vuosina 1985 ja 1986, hopeaa vuonna 1987 ja pronssia vuonna 1983. Ennätyssarjansa 7646 pistettä hän otteli heinäkuussa 1987 Arlesissa, Ranskassa. == Lähteet == == Aiheesta muualla == * Luokka:Suomalaiset yleisurheilun moniottelijat Luokka:Vuonna 1961 syntyneet Luokka:Elävät henkilöt
East End

East End tarkoittaa yleisimmin Thamesin pohjois- ja Cityn itäpuolella olevia Lontoon kaupunginosia. Lontoon East End syntyi asutuksen levittyä kaupungin vanhan keskustan keskiaikaisten muurien itäpuolisille alueille. East End on alusta asti ollut selvästi köyhempää aluetta kuin kaupungin länsipuoli. Sinne sijoittui teollisuutta, joka hyödynsi Thames- ja Leajokien läheisyyttä. Varsinkin hajuja päästävät toiminnot, kuten nahkan parkitseminen, jotka oli kielletty kaupunginmuurien sisällä, sijoittuivat sinne osittain siksi, että vallitsevat länsituulet veivät hajut poispäin kaupungista. East Endistä kehittyi 1800-luvulla leimallisesti köyhien ja siirtolaisten asuttama liikakansoitettu alue. Vuonna 1866 kolera surmasi siellä 3000 asukasta. EastEnders on brittiläinen draamasarja, joka sijoittuu kuvitteelliseen Walfordin kaupunginosaan Lontoon East Endissä. == Lähteet == == Aiheesta muualla == Luokka:Lontoon kaupunginosat Luokka:Tower Hamlets
Barracuda (kappale)

”Barracuda” on yhdysvaltalaisen rockyhtyeen Heartin kappale. Se julkaistiin ensimmäisenä singlenä yhtyeen kolmannelta albumilta Little Queen (1977). Kappaleesta tekivät coverversion The Accüsed EP:lleen Hymns for the Deranged (1988) ja Rasputina livealbumilleen A Radical Recital (2005). ”Barracuda” soi elokuvissa Charlien enkelit (2000) ja Roll Bounce (2005) sekä Kukkulan kuningas -sarjan jaksossa ”Dang Ol’ Love” vuodelta 2002 ja vuoden 2004 Grand Theft Auto: San Andreas -videopelissä K-DST-radiokanavalla. ==Track listing== # "Barracuda" - 4:20 ;Live version # "Barracuda (featuring Jerry Cantrell, Dave Navarro, Duff McKagan, Rufus Wainwright, Gretchen Wilson and Carrie Underwood)" - 6:14 Luokka:Vuoden 1977 kappaleet Luokka:Yhdysvaltalaiset hard rock -kappaleet
Shtriga

Shtriga on albanialainen noita, joka oli tunnettu jo roomalaisten keskuudessa. Shtriga elää spiritus vitaella, joka on latinaa ja tarkoittaa "elämän henkäystä". Shtrigalle kelpaa elämän henkäyksen lähteeksi kuka vain, mutta se suosii erityisesti lapsia, koska lapsilla on suurempi elinvoima kuin esimerkiksi aikuisilla. Uhrin ruumis kuihtuu noidan viedessä elinvoiman, immuunisysteemi häiriintyy ja keuhkokuume iskee. Shtriga on altis kaikille aseille, mutta heikoin se on syödessään. Erityisen altis Shteriga on esimerkiksi siunatulle takoraudalle (mm. haulit tai luodit). Saadakseen uhrin se naamioituu ihmiseksi, joka mielletään vaarattomaksi eli esimerkiksi vanhaksi naiseksi. Luokka:Eurooppalainen mytologia
Yläjärvi (Pyhäjärvi Vpl)

Yläjärvi () on järvi entisen Vpl Pyhäjärven kunnan alueella, Karjalankannaksella. Järvi on pohjois-eteläsuuntainen, n. 2–4 kilometriä leveä ja n. 10 kilometriä pitkä järvi. Yläjärvi laskee vetensä sen länsipuolella olevaan Pyhäjärveen. Yläjärven rannalla sijaitsi pieni Yläjärven kylä. Nykyisin sen länsirannalla on venäläistä kesämökkiasutusta. Luokka:Luovutettujen alueiden järvet Luokka:Pyhäjärvi Vpl Luokka:Leningradin alueen järvet Luokka:Vuoksen alue‎
Junge Roemer

__NOTOC__ Junge Roemer (Junge Römer) on pop rap -laulaja Falcon toinen studioalbumi, joka julkaistiin 6. huhtikuuta 1984. Albumi nousi Itävallan albumilistan ensimmäiselle sijalle, ja pysyi listalla yhteensä 21 viikkoa. == Kappaleet == # # # # # # # # # == Arvostelut == * AllMusic: AllMusic review == Lähteet == Luokka:Vuoden 1984 albumit Luokka:Falcon albumit
HMS Activity

HMS Activity (viirinumero D94) oli Britannian kuninkaallisen laivaston saattuetukialus toisessa maailmansodassa. Alus oli alun perin nopea rahtialus Telemachus. == Valmistus == Alus tilattiin Dundeesta Caledon Shipbuilding and Engineering Companyltä, missä köli laskettiin 1. helmikuuta 1940. Alus laskettiin vesille 30. toukokuuta 1942 ja valmistui 14. lokakuuta. == Muutostyöt == Alus siirrettiin 4. lokakuuta 1943 muutostöitä varten Gladstonen telakalle Liverpooliin, missä alukselle rakennettiin etrin lentokansi ja sen oikeaan reunaan komentosilta. Ruumaan rakennettiin etrin hangaari, jonka korkeus oli etriä. Hangaarin pituus mahdollisti ainoastaan hyvin pienen konemäärän. Hissi oli etriä kertaa etriä ja kykeni siirtämään 10 000 naulaa painavan lentokoneen. Alukselle rakennettiin lentokoneita varten 20 000 gallonan polttoainevarasto.Chesneau, Roger s. 111 Alukselle asennettiin perään kaksiputkinen 4 tuuman 45 kaliiperin tykki. Lisäksi asennettiin kymmenen kaksiputkista 20 millimetrin ilmatorjuntatykkiä, joista neljä asennettiin ulkoneville hyllyille lentokannen alapuolelle ja kuusi yläkannen tasolle. Lisäksi alukselle asennettiin neljä yksiputkista 20 millimetrin ilmatorjuntatykkiä leveille alustoille. Alus kykeni operoimaan virallisesti joko kuudella torpedopommittajalla ja neljällä hävittäjällä tai neljällä torpedopommittajalla ja kuudella hävittäjällä. Aluksella oli lentokoneita varten 20 000 gallonaa polttoainetta ja 10 kpl 18 tuuman torpedoita, 36 kpl 500 naulan ja 96 kpl 240 naulan sirpalepommeja sekä 144 kpl Mk XI -syvyyspommeja. == Palvelus == Alus oli 1943 uusien lentäjien lentotukialustoiminnan koulutusaluksena, kunnes se siirrettiin suojaamaan saattueita Pohjois-Atlantille ja Jäämerelle. Alus oli lisäksi usein laivastontankkialuksena. Alus oli ensimmäisen kerran suojaustehtävässä saattueen JW58 kaukosuojaukseen. Osaston muodostivat komentajan vara-amiraali Dalrymple-Hamiltonin lippulaiva risteilijä HMS Diadem (komentaja E. G. A. Clifford), saattuetukialukset HMS Activity, jonka päällikkönä oli komentaja Willoughby, kannellaan kolme 819 laivueen Fairey Swordfishiä ja seitsemän Grumman F4F Wildcatiä ja HMS Tracker (komentaja Huntley) kannellaan seitsemän Grumman F4F Wildcatiä ja kaksitoista Grumman TBF Avengeria. Osaston hävittäjäsuojana olivat HMS Impulsive, HMS Inconstant, HMS Obedient, HMS Offa, HMS Opportune, HMS Onslow, HMS Oribi, HMS Orwell, HMS Saumarez, HMS Serapis, HMS Scorpion ja HMNoS Stord.Woodman, Richard s. 389 Alus kuljetti 1945 täydennyslentokoneita Kaukoitään. Se myytiin huhtikuussa 1946 siviilikäyttöön, jolloin alus ristittiin Breconshireksi. Alus saapui romutettavaksi 24. huhtikuuta 1967 Miharaan Japaniin.Colledge, JJ & Warlow, Ben ==Lähteet== * * * * * * * === Viitteet === Luokka:Kuninkaallisen laivaston saattuetukialukset Luokka:Yhdistyneen kuningaskunnan toisen maailmansodan saattuetukialukset
Toninho Cerezo

Toninho Cerezo (s. 21. huhtikuuta 1955, Belo Horizonte), oikealta nimeltään Antônio Carlos Cerezo, on entinen jalkapalloilija Brasiliasta. Puolustavaa roolia keskikentällä edustanut Cerezo tunnettiin väsymättömänä "juoksukoneena". == Maajoukkueura == Cerezo pelasi 57 maaottelua maaliskuun 1977 ja kesäkuun 1985 välillä Brasilian jalkapallomaajoukkueen mukana ja teki kohtaamisissa seitsemän maalia. Hän pelasi jalkapallon MM-kisoissa 1978 ja 1982 ja oli ehdolla myös vuoden 1986 turnaukseen, mutta loukkaantuminen esti tällöin hänen tulemisensa valituksi. Vuoden 1978 kisoissa hän saavutti Brasilian mukana pronssia Argentiinan mentyä loppuotteluun välierälohkosta maalieron turvin. MM-turnauksessa 1982 Toninho Cerezo pelasi Brasilian nimekkäällä keskikentällä yhdessä Paolo Falcaon, Zicon ja Sócratesin kanssa. Ennen välieriä Italia kuitenkin yllätti ennakkosuosikki Brasilian ja eteni aina mestaruuteen asti. == Aiheesta muualla == *FIFA.com Profile Luokka:Brasilialaiset jalkapalloilijat Luokka:Vuonna 1955 syntyneet Luokka:Elävät henkilöt
Aimo Pajunen

Aimo Kalervo Pajunen (20. marraskuuta 1931 Helsinki – 22. maaliskuuta 2013)Yle.fi/uutiset oli suomalainen kenraali. Pajusta on sanottu erääksi Urho Kekkosen ajan keskeisistä turvallisuuspoliittisista vaikuttajista Suomessa. ==Ura== Suomalaisille silloinen eversti Pajunen tuli tutuksi viimeistään Helsingissä 1968 järjestettyjen Neuvostoliiton ja Yhdysvaltojen SALT- neuvottelujen yhteydessä. Presidentti Urho Kekkonen oli asettanut Pajusen ratkaisemaan neuvottelujen käytännön ongelmia. Eversti Pajunen muun muassa toimitutti uima-altaan neuvostovaltuuskunnan majapaikkaan Merihotelliin ja puita Hakaniemen rantaan. Menestys SALT-komennuksessa vauhditti hänen uraansa kenraaliluutnantiksi ja puolustusministeriön kansliapäälliköksi saakka. Hän toimi puolustusministeriön kansliapäällikkönä viidentoista vuoden ajan, vuosina 1979–1994 eli reserviin siirtymiseensä saakka.. Hän palveli puolustusministeriön lisäksi muun muassa Länsi-Suomen sotilasläänin esikuntapäällikkönä 1974–1975 ja Puolustusneuvoston sihteeristössä 1970–1974. ==Yksityiselämä== Aimo Pajusen isä oli everstiluutnantti Arvi Pajunen.Kuka kukin on 1978, s. 688 Runeberg.org. Pajunen oli naimisissa Seija Guttormsenin kanssa 1954–1996 ja Rea Nukarin kanssa vuodesta 2003. ==Julkaisut== * Sarjatulta, Weilin & Göös 1966. == Lähteet == ==Kirjallisuutta== * == Aiheesta muualla == * Muistokirjoitus puolustusministeriön sivulla: Kenraali Aimo Pajunen on poissa * Aimo Pajusen muistokirjoitus Helsingin Sanomissa Luokka:Suomalaiset kenraalit Luokka:Puolustusministeriön kansliapäälliköt Luokka:Vuonna 1931 syntyneet Luokka:Vuonna 2013 kuolleet
Anna Retulainen

Anna Retulainen (s. 5. huhtikuuta 1969 Orimattila) on suomalainen taidemaalari, joka on tehnyt ekspressiivisiä piilokuvamaisesti esittäviä maalauksia. Retulainen on opiskellut Taideteollisessa korkeakoulussa ja Konstfackissa Tukholmassa. Alkuun Retulaiselta oli esillä suuria eläinaiheisia maalauksia, jotka näyttävät läheltä katsottuna hahmottomalta maalausryöpyltä. Kauempaa katsoen niistä erottui esimerkiksi tappelevia koiria tai karjalaumoja.Ars Fennican esittely Retulaisesta Viitattu 28.7.2009. Myöhemmin Retulainen on yhdistänyt maalauksissaan perinteiset vihannesasetelmat ja kukka-aiheet spontaaniin maalaustapaan.Forum Boxin esittely Viitattu 28.7.2009. Retulaisen teokset muistuttavat historiallisia joukkokohtauksia ja asetelmataidetta. Maalausten aiheet hahmottuvat pienten viitteiden kautta. Samaan aikaan ne on mahdollista nähdä abstrakteina tai informalistisina. Usein ne tuovatkin mieleen hahmopsykologian piilokuvat. Hänelle myönnettiin valtion kolmivuotinen taiteilija-apuraha 2021. Retulaisen puoliso on Helsingin yliopiston keskiajan historian professori Samu Niskanen. == Lähteet == ==Aiheesta muualla== * *Anna Retulainen Taidemaalariliiton Finnish Painters -sivustolla Luokka:Suomalaiset taidemaalarit Luokka:Vuonna 1969 syntyneet Luokka:Elävät henkilöt
Tallinna-linja

Tallinna-linja oli Neuvostoliiton kylmän sodan aikana rakentama ilmapuolustusvyöhyke, jonka pohjoispää oli Virossa Tallinnan tuntumassa. Tallinna-linjan varustuksena oli loppuvaiheessa SA-10 Grumble -ilmatorjuntaohjuksia, joiden kantama oli noin 150 kilometriä. Niiden torjuntasuunta oli pohjoinen, josta Neuvostoliitto tuolloin oletti USA:n pommikoneiden ja uuden polven risteilyohjusten saapuvan. Eräiden tietojen mukaan Neuvostoliiton SA-10-ohjuksissa olisi käytetty myös ydinkärkiä, joita olisi sijoitettu Tallinna-linjalle 125 kappaletta. Pohjoiseen ammuttaessa ne olisivat räjähtäneet jossain Hyvinkään yläpuolella. ==Lähteet== Luokka:Viron historia Luokka:Ilmasodankäynti Luokka:Kylmä sota
Tiger Woods PGA Tour 09

Tiger Woods PGA Tour 09 on golfpeli, jossa voi luoda oman käyttäjän, jolla voi pelata urapeliä jossa pystyy pelaamaan PGA tour tapahtumia, joista voi voittaa rahapalkintoja, tai Tiger challenges -muotoa jossa kerätään pisteitä pienistä tapahtumista. Peli julkaistiin Wiille nimellä Tiger Woods PGA Tour 09 All- Play. == Aiheesta muualla == * Luokka:Vuoden 2008 videopelit Luokka:PlayStation 3 -pelit Luokka:PlayStation 2 -pelit Luokka:PlayStation Portable -pelit Luokka:Xbox 360 -pelit Luokka:Wii-pelit Luokka:Golf-pelit
FC Loviisa

FC Loviisa on suomalainen jalkapalloseura Loviisan kaupungista. Seuran kotikenttä on Loviisan keskuskenttä, jonne mahtuu noin 500 katsojaa. FC Loviisa perustettiin vuonna 1992 Loviisan Torin ja Loviisan Riennon yhdistettyä jalkapallotoimintansa. Seura pelasi Kakkosessa kaudella 1994. Tor oli pelannut Suomen toiseksi korkeimmalla sarjatasolla vuosina 1939 ja 1966 sekä kolmanneksi korkeimmalla sarjatasolla 1974 ja 1976–1979. Kaudella 2009 FC Loviisan miesten joukkue pelaa Uudenmaan piirin Kutosessa. Vielä edellisellä kaudella joukkue pelasi Kaakkois-Suomen piirin Nelosessa. FC Loviisan miesten edustusjoukkue pelasi Kaakkois-Suomen piirin kolmosessa kaudella 2006. Miesten edustusjoukkueen lisäksi FC Loviisalla on useita tyttö- ja poikajoukkueita. Loviisassa järjestetyssä maajoukkueen jalkapallokoulussa kävi yli 200 lasta vuosina 2008–2009. Seura järjestää Fortum Cup -junioriturnauksen. FC Loviisalla on toimintaa myös futsalissa. == Lähteet == ==Aiheesta muualla== *FC Loviisan sivusto Luokka:Loviisalaiset urheiluseurat Luokka:Suomalaiset jalkapalloseurat Luokka:Vuonna 1992 perustetut urheiluseurat
Kaappaus metrossa – Pelham 1 2 3

Kaappaus metrossa – Pelham 1 2 3 (alkuperäinen nimi The Taking of Pelham 123) on Tony Scottin 2009 ohjaama trillerielokuva, jonka pääosissa ovat Denzel Washington ja John Travolta. Filmi perustuu Morton Freedgoodin salanimellä John Godey kirjoittamaan samannimiseen kirjaan. Kirja on filmattu aiemmin vuosina 1974 pitkänä elokuvana Pelham 1-2-3 kaapattu ja 1998 televisioelokuvana. Tämän version kuvaukset aloitettiin maaliskuussa 2008, ja se sai ensi-iltansa 12. kesäkuuta 2009. == Näyttelijöitä == == Arvioita == Turun Sanomien Tapani Maskulan mielestä Ridley Scottin Tony-veli on ohjannut elokuvan mekaanisesti ja saanut aikaan vain paljon melua tyhjästä sekä ”ajan ja paikan tajua yhtä vähän kuin flipperissä”. == Lähteet == Luokka:Vuoden 2009 yhdysvaltalaiset elokuvat Luokka:Yhdysvaltalaiset jännityselokuvat Luokka:Tony Scottin ohjaamat elokuvat Luokka:Yhdysvaltalaiset uudelleenfilmatisoinnit Luokka:Yhdysvaltalaiset romaaneihin perustuvat elokuvat Luokka:Columbia Picturesin elokuvat Luokka:Metro-Goldwyn-Mayerin elokuvat
HMS Nairana (D05)

HMS Nairana (viirinumero D05) oli Britannian kuninkaallisen laivaston Nairana- luokan saattuetukialus toisen maailmansodan lopulla. Alun perin se oli nopea rahtialus. == Muutostyöt == Muutostöiden yhteydessä alukselle rakennettiin etrin lentokansi ja sen vasempaan reunaan silta, mutta ei katapulttia. Aluksen 45 × 34 jalan hissit kykenivät siirtämään 15 000 paunan lentokoneen hangaarista kannelle. Aluksen hangaarin korkeus oli etriä. Aluksella oli lentokoneita varten 52 000 gallonaa polttoainetta.Conway's s. 24 Aluksen konekapasiteetiksi oli suunniteltu viisitoista torpedopommittajaa ja kuusi hävittäjää, mutta käytännössä koneiden määrää oli hieman vähennettävä. Koneille oli aluksella 68 kpl 500 paunan, 180 kpl 250 paunan normaalia pommia, 58 kpl 500 paunan miinapommia, 21 kpl 18 tuuman torpedoa ja 270 kpl Mk XII -syvyyspommia.Chesneau, Roger s. 126 Alukselle asennettiin tutkat tyyppejä 281B, 277 ja 293 korkeaan verkkomastoon. Tyypin 277 kapeakeilainen valvontatutka oli asennettu kuitenkin lyhyeen mastoon sillan katolle. == Palvelus == Nairana toimi vuoden 1944 alusta Pohjois-Atlantilla sukellusveneiden torjuntaosastoissa. Se suoritti tehtävää usein yhdessä HMS Activityn kanssa. Alus myös suojasi Pohjoisella jäämerellä kulkevia saattueita. == Sodan jälkeen == Nairana vuokrattiin 23. maaliskuuta 1946 Alankomaiden laivastolle, joka nimesi sen Hr.Ms. Karel Doormaniksi viirinumerolla QH1. Alus palautettiin 28. toukokuuta 1948 ja se myytiin lähes välittömästi kauppalaivastolle. Alus muunnettiin kauppa-alukseksi, ja se nimettiin Port Victoriksi.Chesneau, Roger s. 188 Alus romutettiin 21. heinäkuuta 1971. ==Lähteet== * * * * * * ===Viitteet=== Luokka:Nairana-luokan saattuetukialukset Luokka:John Brownin valmistamat alukset Luokka:Yhdistyneen kuningaskunnan toisen maailmansodan saattuetukialukset
Marjut Töyli

Marjut Elisa Töyli (s. 23. toukokuuta 1967 Vaasa) on suomalainen yleisurheilija, jonka päämatka oli 400 metrin aitajuoksu. Lappeenrannan Urheilu-Miehiä edustanut Töyli voitti 400 metrin aitajuoksun SM-kultaa vuonna 1993 ja hopeaa 1992. Sisäradoilla hän voitti kultaa 300 metrin aitajuoksussa vuonna 1993 ja 400 metrin juoksussa pronssia vuonna 1994. Töyli osallistui myös Stuttgartin MM-kisoihin 400 metrin aidoissa vuonna 1993, mutta jäi alkueriin. Hänen ennätyksensä matkalla oli pari viikkoa ennen MM-kisoja juostu 58,23. == Lähteet == Luokka:Suomalaiset 400 metrin aitajuoksijat Luokka:Vuonna 1967 syntyneet Luokka:Elävät henkilöt
HMS Vindex

HMS Vindex oli Britannian kuninkaallisen laivaston Nairana-luokan saattuetukialus toisessa maailmansodassa. Alus oli alun perin nopea rahtialus. == Muutostyöt == Muutostöiden yhteydessä alukselle rakennettiin etrin lentokansi ja sen vasempaan reunaan silta, mutta ei katapulttia. Aluksen 45 × 34 jalan hissit kykenivät siirtämään 15 000 paunan lentokoneen hangaarista kannelle. Aluksen hangaarin korkeus oli etriä. Aluksella oli lentokoneita varten 52 000 gallonaa polttoainetta.Conway's s. 24 Aluksen konekapasiteetiksi oli suunniteltu viisitoista torpedopommittajaa ja kuusi hävittäjää, mutta käytännössä koneiden määrää oli hieman vähennettävä. Koneille oli aluksella 68 500 paunan, 180 250 paunan normaaliapommia, 58 500 paunan miinapommia, 21 × 18 tuuman torpedoa ja 270 Mk XII -syvyyspommia.Chesneau, Roger s. 126 == Palvelus == Vindex palveli Pohjois-Atlantilla sukellusveneiden torjunta- ja saattuetehtävissä. Vuosina 1944-1945 aluksella oli muun muassa Firefly-pari sekä Fulmareita. == Sodan jälkeen == Vindex muunnettiin kauppa-alukseksi ja se nimettiin Port Vindexiksi. Alus romutettiin 1971. ==Lähteet== * * * * * * ===Viitteet=== Luokka:Nairana-luokan saattuetukialukset Luokka:Swan Hunterin valmistamat alukset Luokka:Yhdistyneen kuningaskunnan toisen maailmansodan saattuetukialukset
Quantico

Quantico on kunta Prince Williamin piirikunnassa Virginiassa, Yhdysvalloissa. Kaupungissa oli 561 asukasta vuonna . Alueella sijaitsee useita Yhdysvaltain poliisi- ja sotilastoiminnan rakennuksia, muun muassa DEA:n, FBI:n ja merijalkaväen koulutuskeskukset. Vuonna 2008 kaupungin pormestariksi tuli Iris Tharp. == Lähteet == Luokka:Virginian kunnat
The Brothers Bloom

The Brothers Bloom on Rian Johnsonin käsi­kirjoittama ja ohjaama yhdys­valtalainen seikkailu­komedia vuodelta 2009. == Rooleissa == == Lähteet == Luokka:Yhdysvaltalaiset komediaelokuvat Luokka:Yhdysvaltalaiset rikoselokuvat Luokka:Vuoden 2009 yhdysvaltalaiset elokuvat Luokka:Rian Johnsonin ohjaamat elokuvat
Lærdalin tunneli

Lærdalin tunneli () on Norjan ja maailman pisin maantietunneli. Se on 24,5 kilometriä pitkä ja sijaitsee Sognin ja Fjordanen läänissä Aurlandin ja Lærdalin välillä. Tunneli on kaksikaistainen ja osa eurooppatietä E16. Tunnelin rakentaminen aloitettiin vuonna 1995, ja se otettiin käyttöön marraskuussa 2000. Tunneli maksoi 930 miljoonaa kruunua. Tunneliin on louhittu kolme luolaa, jotka toimivat levähdyspaikkoina. == Lähteet == Luokka:Lærdal Luokka:Aurland Luokka:Norjan tieliikennetunnelit Luokka:Sognin ja Fjordanen läänin liikenne
Fighting

Fighting on Dito Montielin ohjaama yhdysvaltalainen toimintaelokuva, joka sai ensi-iltansa 2009. Päärooleissa esiintyvät Channing Tatum, Terrence Howard, Luis Guzmán, Brian White ja kamppailulajien asiantuntija Cung Le. == Rooleissa == == Aiheesta muualla == * Virallinen sivusto Luokka:Vuoden 2009 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset draamaelokuvat Luokka:Yhdysvaltalaiset nuortenelokuvat
Kellokosken ruukki

Kellokosken ruukki eli Kellokosken Tehdas Oy – Mariefors Bruk Ab toimi Tuusulassa Kellokosken alueella vuodesta 1795 vuoteen 1963, ja se jalosti takkirautaa auroiksi, kirveiksi ja muiksi työkaluiksi. Loppuaikoina kuitenkin alumiini korvasi raudan ja maito­tonkista tuli yhtiön päätuote.http://agricola.utu.fi/julkaisut/kirja-arvostelut/index.php?id=1502 Yhtiön viimeinen toimitusjohtaja vuodesta 1927 oli Torsten Carlander- Reuterfelt. == Lähteet == ==Kirjallisuutta== * == Aiheesta muualla == Luokka:Suomen ruukit Luokka:Tuusulan historia Luokka:Tuusulan rakennukset ja rakennelmat Luokka:Kellokoski
Bellamyn tervehdys

Bellamyn tervehdys on Yhdysvalloissa vuosina 1892–1942 käytössä ollut tervehdys, jota käytettiin ennen muuta Yhdysvaltain lipun tervehtimiseen nk. lippuvalan yhteydessä. Tervehdys on saanut nimensä Francis Bellamyn (1855–1931) mukaan, joka otti sen osaksi lippuvalaansa vuonna 1892. Hänen alkuperäisen ohjeensa mukaan lippua tervehdittiin ensin sotilaallisesti nostamalla oikea käsi kämmenpuoli alaspäin otsalle, ja kun valassa mainittiin sana ”lippu”, oikea käsi nostettiin suoraksi yläviistoon, kämmenpuoli ylöspäin. Bellamyn mukaan tämä ele korosti iloa ja ylpeyttä, jonka vapauden symbolin, Yhdysvaltain lipun, tuli herättää katsojissa. Koska monet vierastivat sotilaallisen tervehdyksen käyttämistä lippuvalan yhteydessä (joka yleensä vannottiin luokkahuoneissa koulupäivän aluksi), Bellamy korvasi sen pian käden asettamisella rinnalle, sydämen korkeudelle. Siitä käsi nostettiin ylös tervehdykseen. 1920-luvulla Italian fasistit ottivat käyttöön nk. roomalaisen tervehdyksen, jonka Saksan kansallissosialistit pian omaksuivat itselleen nimellä Hitler-tervehdys tai saksalainen tervehdys. Tämä erosi vain vähän Bellamyn tervehdyksestä, lähinnä siten, että kämmenen asento oli erilainen (tässäkin suhteessa Bellamyn tervehdyksesta oli useita muunnoksia). Lisäksi Bellamyn tervehdys on määritelty nimenomaan lipun tervehtimisen yhteyteen, kun taas roomalainen ja saksalainen tervehdys olivat yleisesti käytössä tervehdyksinä. Tästä huolimatta monet yhdysvaltalaiset pitivät kiusallisena, että Yhdysvaltain luokkahuoneissa koululaiset tervehtivät maan lippua tavalla, joka oli lähes identtinen Italian fasistien tai Saksan kansallissosialistien tervehdyksen kanssa. Japanilaisten hyökättyä Pearl Harboriin 7. joulukuuta 1941 Yhdysvallat joutui mukaan toiseen maailmansotaan. Tällöin Bellamyn tervehdys joutui entistä kiusallisempaan valoon. Presidentti Franklin D. Roosevelt määräsikin, että lippuvalan yhteydessä lippua tuli tervehtiä pitämällä käsi sydämellä koko valan ajan; sama koski myös Yhdysvaltain kansallislaulua, Tähtilippua. Yhdysvaltain kongressi hyväksyi asiaa koskevan lain 22. kesäkuuta 1942. Tämän jälkeen Bellamyn tervehdys poistui käytöstä nopeasti, vaikkakin osa kansalliskonservatiivisista piireistä halusikin ensiksi jatkaa sen käyttöä. == Lähteet == Luokka:Käsimerkit Luokka:Yhdysvaltain kansallissymbolit
Vtoraja Liga

Vtoraja Liga (, "kakkosliiga") oli Venäjän jääkiekon neljäs sarjataso. Liiga oli jaettu keskiseen ja Uralin divisioonaan. Vtoraja Liga oli neuvostoaikana maan kolmas sarjataso. Neuvostoliiton kaaduttua Venäjällä perustettiin Vysšaja Liga, mistä tuli uusi toinen sarjataso ja neuvostoaikaiset alemmat sarjat putosivat pykälän alemmas. ==Joukkueet 2008–2009== Divisioona Joukkue Kaupunki Keskinen divisioona HK Vladimir Vladimir Keskinen divisioona HK Rys-2-OGU Odintsovo Keskinen divisioona MHK Krylja Sovetov-2 Moskova Keskinen divisioona HK Lipetsk-2 Lipetsk Keskinen divisioona HK Dmitrov-2 Dmitrov Keskinen divisioona HK Rjazan-2 Rjazan Keskinen divisioona Kristall Elektrostal-2 Elektrostal Keskinen divisioona HK Rybinsk Rybinsk Keskinen divisioona Titan Klin-2 Klin Keskinen divisioona SDJUŠOR Tver Tver Uralin divisioona Vagonostrointel Ust-Katav Ust-Katav Uralin divisioona Politekhnik Tšeljabinsk Tšeljabinsk Uralin divisioona Inkvoi Sovetski Sovetski Uralin divisioona Gazovik-Start Jalutorovsk Jalutorovsk Uralin divisioona Kedr Novouralsk-2 Novouralsk Uralin divisioona Jurmaty Salavat Salavat Uralin divisioona Signal Tšeljabinsk Tšeljabinsk Uralin divisioona Zauralie Kurgan-2 Kurgan Uralin divisioona Uralin divisioona Uralin divisioona Uralin divisioona Uralin divisioona Uralin divisioona Uralin divisioona Uralin divisioona Uralin divisioona Uralin divisioona Uralin divisioona Uralin divisioona ==Lähteet== Luokka:Venäjän jääkiekkosarjat Luokka:Entiset jääkiekkosarjat
Havannansilkkikoira

Havannansilkkikoira (havana silk dog, silk havanese) on kuubalainen koirarotu. Se muistuttaa havannankoiraa mutta sitä ei tule sekoittaa siihen. Rodun tarkoituksena oli luoda uudelleen Euroopassa aiemmin suosittu, mutta sittemmin sukupuuttoon kuollut sylikoira, jonka juurten oli uskottu olleen siirtomaa- aikaisessa Kuubassa. == Ulkonäkö == Rodulla sallitaan kaikki värit ja väriyhdistelmät paitsi merle - kunhan kirsu ja silmänympärykset ovat mustat; poikkeuksena suklaanruskeat yksilöt, joilla sallitaan tummanruskea kirsu ja silmänympärykset. Yleisimpiin väreihin lukeutuvat kerma, fawn, kullankeltainen, punainen, suklaanruskea, soopeli, agouti, sininen, brindle, musta ja valkokirjava.The Colors of Silks. The Havana Silk Dog Association of America. Haettu 13.10.2023. Säkäkorkeus vaihtelee 23-28 cm välillä.HSDAA Standard. The Havana Silk Dog Association of America. Haettu 13.10.2023. == Alkuperä == Alkuperäinen rotu tunnettiin nimellä Blanquito de la HabanaBlanquito de la Habana. Worldly Dogs. Haettu 13.10.2023. tai Blanquito CubanoBreed History. The Havana Silk Dog Association of America. Haettu 13.10.2023.. Se oli valkoinen, bichon-tyyppinen kuubalainen rotu, jonka juurista ei ollut varmuutta, mutta erään teorian mukaan sen esi-isän olisivat tuoneet saarelle italialaiset (bolognese tai maltankoira) ja toisen mukaan espanjalaiset (bichon tenerife/ teneriffankoira). Jälkimmäinen teoria on uskottavampi, sillä monet Kuubaan saapuneista eurooppalaisista olivat peräisin Kanariansaarilta. Tästä huolimatta maltankoiraa pidetään yleisesti kaikkien bichon-rotujen kantamuotona. Blanquito de la Habana syntyi noin 1500-luvulla ja oli Kuubassa suosittu aina 1800-luvulle asti. Silloin se sekoittui villakoiriin, minkä seurauksena syntyi nykyinen havannankoira. == Katso myös == *Havannankoira == Lähteet == *Amerikan havannansilkkikoira-yhdistys === Viitteet === Luokka:FCI:n ulkopuoliset rodut Luokka:Kääpiökoirat Luokka:Kuubalaiset koirarodut
Lippuvala (Yhdysvallat)

Lippuvala () on Pohjois-Amerikan Yhdysvalloissa käytössä oleva rituaali, jossa osanottajat vannovat uskollisuutta Yhdysvaltain lipulle ja sille kansakunnalle, jota se edustaa. Vala lausutaan yleensä seisaaltaan yhteen ääneen, ja sen aikana oikea käsi tulisi pitää rinnalla, sydämen kohdalla. Miesten tulisi valan aikana paljastaa päänsä, mikäli heidän käyttämällään päähineellä ei ole uskonnollista merkitystä. Sotilaallisissa univormuissa olevat tekevät valan aikana kunniaa. Lippuvala on Yhdysvalloissa yleinen ennen muuta koulujen aamunavausrituaalina. Se on tällä hetkellä käytössä 25 osavaltiossa ja kuudessa sen käyttämistä kouluissa ”suositellaan”. 2000-luvulla eri oikeusistuimet ovat kuitenkin useasti linjanneet, että kaikilla oppilailla on perustuslaillinen oikeus kieltäytyä lippuvalasta. Lisäksi lippuvalaa voidaan käyttää yleisötapahtumissa, jossa Yhdysvaltain lippu nostetaan juhlallisesti salkoon, ja se voi olla käytössä esimerkiksi oikeuskäsittelyn aluksi. Lippuvala sai virallisen aseman 22. kesäkuuta 1942, jolloin Yhdysvaltain kongressi sääti asiaa koskevan lain. Kongressin tarkoituksena oli lujittaa amerikkalaisten yhteenkuuluvuuden tunnetta ja uskollisuutta kotimaahansa toisen maailmansodan raivotessa. Alun perin tervehdys otettiin käyttöön jo vuonna 1892, jolloin valan teksti julkaistiin Youth’s Companion Magazine -lehdessä Bostonissa, Massachusettsissa. Sitä käytettiin aluksi Kristoffer Kolumbuksen löytöretkien 400-vuotisjuhlien yhteydessä. Alkuperäisen valatekstin oli laatinut Francis Bellamy. Bellamyn laatimassa versiossa vannottiin uskollisuutta ”lipulleni” (to my flag), ei ”Yhdysvaltain lipulle”. Lippuvalaan lisättiin sanat ”Jumalan alaiselle” (under God) kongressin päätöksellä 14. kesäkuuta 1954. Samassa yhteydessä säädettiin myös, että ”kansakunta” (Nation) kirjoitetaan isolla alkukirjaimella. Aloitteen Jumalan lisäämisestä teki presidentti Dwight D. Eisenhower, joka halusi lisäyksellä taistella ”jumalattomia kommunisteja” vastaan kylmän sodan ilmapiirissä. Lisäys on erityisen huomattava, koska Yhdysvaltain perustuslaki erottaa kirkon ja valtion hyvin tarkkaan toisistaan. Esimerkiksi yleisissä kouluissa, joissa vannotaan uskollisuutta ”Jumalan alaiselle kansakunnalle”, ei saa olla minkäänlaista uskonnonopetusta. == Sanamuoto == Lähde: Nykyinen sanamuoto englanniksi Epävirallinen suomennos I pledge allegiance to the Flag of the United States of America, and to the Republic for which it stands, one Nation under God, indivisible, with liberty and justice for all. Vannon uskollisuutta Amerikan Yhdysvaltojen lipulle ja sille tasavallalle, jota se edustaa, yhdelle, jakamattomalle, Jumalan alaiselle kansakunnalle, joka antaa vapauden ja oikeuden kaikille. == Lähteet == == Aiheesta muualla == Luokka:Valat Luokka:Yhdysvaltain kansallissymbolit Luokka:Nationalismi Yhdysvalloissa
Year One – kaiken alku

Year One – kaiken alku on Harold Ramisin 2009 ohjaama yhdysvaltalainen komediaelokuva, jossa kaksi patalaiskaa metsästäjä-keräilijää karkotetaan kivikautisesta yhteisöstään. He vaeltavat sitten halki muinaisen maailman ja tapaavat muiden muassa Raamatun henkilöhahmoja kuten Kain ja Abel sekä Abraham ja Iisak. == Rooleissa == == Vastaanotto == Turun Sanomien Päivi Valotien mielestä Year One on ”rakenteeltaan rasittavan löysä ja yksittäisissä kohtauksissaankin kehnosti rytmitetty pöljäilyfarssi, jonka typerinä – eikä tippaakaan rakastettavina, kuten kunnon komediaan kuuluisi – antisankareina huseeraa kivikautisesta kylästään karkotettu tolvanakaksikko”. == Lähteet == Luokka:Vuoden 2009 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset seikkailuelokuvat Luokka:Harold Ramisin ohjaamat elokuvat Luokka:Columbia Picturesin elokuvat
Mucuchíes

Mucuchíes eli venezuelanpaimenkoira (Venezuelan Sheepdog) on venezuelalainen koirarotu. FCI ei ole toistaiseksi tunnustanut sitä, mutta Venezuelan Kennelliitto Federación Canina Venezolana (FCV) on hiljattain hyväksynyt sen viralliseksi roduksi.Villarroel C., M. (6.7.2012). Fundación Nevado presenta 8 ejemplares Mucuchíes en exposición canina. Caracas. Haettu 6.8.2013. == Ulkomuoto == Mucuchíesilla on lyhyt karvapeite ja sen raajoissa on hapsut. Väritys on joko valkoinen tai valkoinen hunajanvärisin, punaruskein, mustin tai harmain merkein. Mucuchíes painaa 30–50 kg ja sen säkäkorkeus vaihtelee 55,9–71,1cm välillä. == Luonne ja käyttäytyminen == Rotu on erittäin rakastava, älykäs ja aktiivinen. Sosiaalistaminen ja määrätietoinen koulutus ovat välttämättömiä, sillä se voi olla aggressiivinen vieraita kohtaan. == Alkuperä == Mucuchíesin alkuperä on epämääräinen, mutta sen tiedetään olevan kotoisin Rangelin kuntaan kuuluvasta Mucuchíesin kylästä Méridan osavaltiosta, jossa se on toiminut Andien vuoristokoirana. 1500-luvun lopussa se saapui Venezuelan Andeille ja vartioi ja suojeli siellä karjaa petoeläimiltä. Espanjalaisten uskotaan tuoneen sen maahan ja sen esi-isiin lukeutuvat espanjanmastiffi, pyreneittenmastiffi, algerianmastiffi, aidi ja pyreneittenkoira. Vuosien saatossa kyseisiä rotuja risteytettiin keskenään sekä paikallisten venezuelalaisten koirien kanssa, ja niin saatiin aikaan voimakas ja erittäin monikäyttöinen työkoira. Vuonna 1926 mucuchíes oli levittäytynyt koko Venezuelan alueelle ja myös osittain sen ulkopuolelle. Maalaus, jossa esiintyy hevosella ratsastava Simón Bolívar mucuchíesin kanssa, joka annettiin hänelle hänen ylittäessään Venezuelan, on kuuluisa. Huono jalostus vahingoitti kantaa ja vuonna 1961 perustettiin yhdistys varmistamaan sen, että jalostus parantuisi. Vuonna 1964 rotu nimettiin Venezuelan kansalliskoiraksi. Vuonna 2012 Venezuelan Kennelliitto viimein tunnusti rodun. == Kuuluisia mucuchíeseja == * Nevado oli Simón Bolívarin koira ja pysyi hänen rinnallaan taisteluissa kuolemaansa asti. * Progreso lahjoitettiin Henrique Capriles Radonskille hänen Méridan osavaltiossa pitämänsä poliittisen kampanjan aikana. == Hoito == Rotu kaipaa paljon liikuntaa ja kaipaa lenkkien lisäksi säännöllistä irti juoksemista suurella alueella. Se ei kaipaa paljoa harjausta. ==Katso myös== *Kuvasz *Slovakiancuvac == Lähteet == === Viitteet === == Aiheesta muualla == * Mucuchíesia käsittelevä lehti * Mucuchíes- informaatio * Mucuchíes-kuvia Luokka:FCI:n ulkopuoliset rodut Luokka:Vuoristokoirat Luokka:Eteläamerikkalaiset koirarodut
Hyväkkäät

Hyväkkäät (The Goodies) on brittiläinen televisiokomediasarja, jota esitettiin 1970-1982. Sarjassa esiintyivät Tim Brooke-Taylor, Graeme Garden ja Bill Oddie, jotka myös käsikirjoittivat sarjan jaksot. Brooke-Taylor, Garden ja Bill Oddie olivat ensimmäisen kerran yhteistyössä radiokomediassa I'm Sorry, I'll Read that Again, jota esitettiin 1964-1973. Ennen Hyväkkäitä he tekivät myös BBC:lle sketsikomediasarjan Broaden Your Mind (1968-1969). BBC esitti Hyväkkäitä vuoteen 1980 saakka, jonka jälkeen sarja siirtyi ITV:lle. Yksittäisiä jaksoja on myöhemmin julkaistu DVD:llä. Britanniassa tunnetaan tapaus, jossa mies kuoli nauruun katsoessaan televisiosarjan jaksoa ”Ecky- Thump” vuonna 1975. Hän sai sydänkohtauksen naurettuaan puoli tuntia yhteen menoon. Miehen leski kirjoitti myöhemmin kirjeen sarjan esiintyjille ja kiitti heitä siitä, että he olivat tehneet miehen elämän viimeisestä puolituntisesta niin miellyttävän. Miehen lapsenlapsella on myöhemmin ilmennyt perinnöllinen rytmihäiriöille altistava Pitkä QT -oireyhtymä. ==Lähteet== Luokka:Brittiläiset komediasarjat Luokka:Tilannekomediat Luokka:1970-luvun televisiosarjat Luokka:1980-luvun televisiosarjat Luokka:BBC:n televisio- ohjelmat Luokka:ITV:n televisio-ohjelmat